Аԥсны
Ажәабжьқәа Sputnik Аԥсны аҟны
Аԥснынтәи Урыстәылаҟа афеихоа аҳәааҭыгара ҩынтәны еиҳахеит
14:41 14.12.2021 (ирҿыцуп: 14:49 14.12.2021)
© Sputnik / Томас ТхайцукСбор фейхоа в гулрыпшком районе
© Sputnik / Томас Тхайцук
2020 шықәса абри аамҭазы ареспубликантә иалган 990 тонна афеихоа.
АҞӘА, ԥхынҷкәын 14 – Sputnik. 2021 шықәсазы Аԥснынтәи Урыстәылаҟа афеихоа аҳәааҭыгара ҩынтәны еиҳахеит убри аан амандаринақәа 2020 шықәсазы аасҭа ҩынтәны еиҵоуп, абри атәы Sputnik иазеиҭалҳәеит аҳазалхраз Аҳәынҭеилакы астатистика аҟәша аиҳабы Асида Кәыҵниаԥҳа.
Аилак адыррақәа рыла уажәазы аҳәаа иахыгоуп 1 851 тонна афеихоа. Ииасыз ашықәс абри аамҭазы - 990 тонна.
"Ԥхынҷкәын 13 азтәи адыррақәа рыла Аԥснынтә иалыргахьеит 1 851 тонна афеихоа, ииасыз ашықәс абри аамҭазы - 990 тонна. 225 тонна рыла ҵыԥх аасҭа сынтәа еиҳаны аҳәаа иахгоуп ахәырма - б 1 025 тонна. Амандарина акәзар, иахьазы ииаргахьеит 10 782 тонна. 2020 шықәсазы 23 709 тонна ииаргахьан ", - лҳәеит лара.
Кәыҵниаԥҳа лажәақәа рыла, 2021 шықәсазы амандарина аҽаҩра маҷуп. 2020 шықәсазы 60 000 тонна амандарина аекспорт мҩаԥган. 2021 шықәсазы 30 000 тонна еиҳамкәоуп ишазыԥхьагәаҭо.
16 Абҵара 2020, 16:20